मौलेखाल तथा सल्ट के आक्रोशित ग्रामीणों ने कहा कि केएमवीएन की मानिला स्थित रसोई गैस गोदाम की दूरी मौलेखाल तथा तल्ला सल्ट से क्रमश: 25 तथा 40 किमी है। रसोई गैस के कनेक्शन के कागजातों के सत्यापन के लिए मानिला जाने में उनका काफी समय तथा पैसा बर्बाद हो रहा है। सत्यापन के लिए 10 रुपये के स्टांप पेपर भी मांगा जा रहा है जो क्षेत्र में 100 रुपये से 200 रुपये तक मिल रहे हैं। प्रबंधक भी यहां बराबर नहीं बैठते हैं। प्रबंधक को कई बार सत्यापन का काम मौलेखाल की बाजार में कराने की व्यवस्था की मांग कर दी है। लेकिन आज तक कोई सुनवाई नहीं हो सकी है। गैस एजेंसी के कर्ताधर्ताओं ने पूर्व में अनेक लोगों को बगैर कागजात के कनेक्शन बांटे हैं। कहा कि यदि सत्यापन की अंतिम तिथि 31 अगस्त तक उनके कागजातों का सत्यापन नहीं हुआ तो इसकी सारी जिम्मेदारी विभाग की होगी। घिराव करने वालों में भाजपा सहकारिता प्रकोष्ठ के प्रदेश संयोजक दिनेश मेहरा, ग्राम प्रधान भुवन अधिकारी, महेंद्र बोरा, शंकर बोरा, श्याम भंडारी, घनानंद भंडारी, मोहन सिंह, नंदन सिंह, सेाहन सिंह, कृपाल सिंह, बचे सिंह, देवेंद्र सिंह अधिकारी, शिवम शर्मा, शिवेंद्र रावत, नंदन सिंंह तथा महेंद्र सिंह आदि शामिल थे। इधर प्रबंधक बीडी शर्मा ने बताया कि उच्चाधिकारियों से वार्ता कर समस्या का समाधान किया जाएगा।